22. ΝΟΜΟΣ υπ’ αριθ. 1482 της 7/17 Αυγ. 1950 Περί τροποποιήσεως διατάξεών τινών του Νόμου περί εισπράξεως των δημοσίων εσόδων. Άρθρ.1.-Δι’ αποφάσεων του Υπουργικού Συμβουλίου προτάσει του Υπουργού των Οικονομικών, δημοσιευομένων εις την Εφημερίδα της Κυβερνήσεως δύναται να μειούται το βάσει των κειμένων διατάξεων εισπραττόμενον ποσοστόν προσαυξήσεως εκπροθέσμου καταβολής των πάσης φύσεως εσόδων του Δημοσίου των ήδη βεβαιωμένων εις τα Δημόσια Ταμεία ως και των εφεξής βεβαιουμένων, ως και να καθορίζεται ο χρόνος ενάρξεως των προσαυξήσεων τούτων. Άρθρ.2.-Η ισχύς του παρόντος καταργούντος πάσαν αντίθετον προηγουμένην διάταξιν άρχεται από της δημοσιεύσεώς του εις την Εφημερίδα της Κυβερνήσεως. Αι λεπτομέρειαι εφαρμογής του παρόντος κανονισθήσονται δι’ αποφάσεων του Υπουργού των Οικονομικών. Ήδη αι ως άνω προσαυξήσεις καθωρίσθησαν δια του κατωτέρω Ν. 1645/1951. 